Hispaania jalgpallikoondis

Hispaania jalgpallikoondis on Hispaania jalgpalliliidu esindusmeeskond, mis esindab Hispaaniat rahvusvahelistel jalgpallivõistlustel. Koondis on ühekordne maailmameister (2010) ja neljakordne Euroopa meister (1964, 2008, 2012, 2024).

 Ajalugu 

Hispaania jalgpalliliit asutati 1913. aastal ning seitse aastat hiljem 1920 osaleti esimest korda olümpiamängudel. Antwerpeni mängudelt naasis koondis hõbedaga. 1927. aastal loodi Hispaanias elukutseline liiga ning kaks aastat hiljem olid hispaanlased esimesed, kes mittebriti meeskonnana suutsid võita Inglismaad. Madridis peetud maavõistlus inglastega lõppes võõrustajate 4:3 võiduga.

MM-võistlustel debüteeris Hispaania 1934. aastal. Avaringis alistati Brasiilia, kuid järgmises jäädi alla tulevasele maailmameistrile Itaaliale.

Hispaania jalgpalli uus tõus toimus 1950. aastatel, mil Madridi Real valitses Euroopa klubijalgpalli ja koondis sai 1950. aasta MM-il Brasiilias siiani kõrgeimaks jäänud neljanda koha. Ehkki Reali tähed argentiinlane Alfredo di Stéfano ja ungarlane Ferenc Puskás võtsid endale Hispaania kodakondsuse, ei suutnud nad selle maa koondist paremate hulka aidata. 1962. aasta MM-il ei jõudnud Puskasega tugevdatud Hispaania alagrupist kaugemale.

1964. aastal oli Hispaania kodus peetud EM-il hoos ja jõudis pärast poolfinaalis lisaajal Ungari üle saadud 2:1 võitu finaali, kus võideti Nõukogude Liitu 2:1.

Suurte lootustega läksid hispaanlased vastu oma kodus peetud MM-ile 1982. aastal, kuid koondis murdus liigsuure vastutuskoorma all. Alagrupist saadi küll edasi, kuid tee lõppes kaotusega teises ringis Põhja-Iirimaale.

Kaks aastat hiljem, Prantsusmaal 1984. aastal toimunud EM-ilt tuli 20-aastase vaheaja järel taas medal, hõbe. Alagrupis saadi viimases mängus 1:0 võit tiitlikaitsja Saksamaa LV üle, poolfinaalis saadi penaltitega jagu Taanist. Finaalis prantslastele aga vastu ei saadud, kaotati 0:2.

1986. aasta MM-il Mehhikos lootsid Hispaania oma superründajale Emilio Butragueñole. Reali ründaja lõigi Taani vastu koguni neli väravat, kuid veerandfinaal Belgia vastu ometi kaotati, penaltitega.

Hispaania uuest tulekust andis tunnistust Barcelona olümpiamängude võit. Võidukasse meeskonda kuulusid teiste seas Luis Enrique ja Josep Guardiola. 1994. aasta MM-il olid mõlemad koondises, kuid jälle jäi hispaanlaste laeks veerandfinaal, seekord kaotati Itaaliale. 1996. aasta EM-il tuli hispaanlastel jälle veerandfinaalis penalteid lüüa ning jälle kaotusega leppida, seekord Inglismaa vastu.

1998. aasta MM-ilt sõitsid hispaanlased oma väravavahi Andoni Zubizarreta eksimuste tõttu koju juba pärast alagrupimänge, 2000. aasta EM ja 2002. aasta MM lõppesid aga traditsiooniliselt – veerandfinaalis.

2008. aastal tuli Hispaania Euroopa meistriks alistades finaalis Saksamaa 1:0.

2010. aasta jalgpalli maailmameistrivõistlustel tuli Hispaania maailmameistriks alistades finaalis Hollandi lisaajal 1:0.

2012. aastal tuli Hispaania Euroopa meistriks alistades finaalis Itaalia 4:0.

2024. aastal tuli Hispaania Euroopa meistriks alistades finaalis Inglismaa 2:1.

 Mängijaid 
Hispaania koondis 2021. aasta Euroopa meistrivõistlustel.

Hispaania rahvusvahelistel suurturniiridel

Jalgpalli maailmameistrivõistlused
Korraldaja(d) / AastaVoorKohtMängeVõidudViigid*Kaotused+- 1930Loobus osalemisest. 1934Veerandfinaal5.311143 1938Ei osalenud kodusõja tõttu. 19504. koht4.63121012 1954Ei kvalifitseerunud 1958 1962Alagrupiturniir12.310223 1966Alagrupiturniir10.310245 1970Ei kvalifitseerunud 1974 1978Alagrupiturniir10.311122 19822. voor12.512245 1986Veerandfinaal8.5311114 1990Kaheksandikfinaal14.421164 1994Veerandfinaal6.5221106 1998Alagrupiturniir17.311184  2002Veerandfinaal5.5320105 2006Kaheksandikfinaal9430194 2010Meistrid1.760182 2014Alagrupiturniir23.310247 2018TBD 2022Kokku13/19Üks meistritiitel592912189266

*Kaasa arvatud väljalangemismängude viigid, kus võitja otsustatakse penaltiseerias.
**Kuldne taust - koondis tuli turniiri meistriks.
***Punane piirjoon - kodus peetud turniir.

Euroopa meistrivõistlused
AastaVoorKohtwidth=25width=25width=25width=25width=25width=25 1960Hispaania loobus mängust Nõukogude Liidu jalgpallikoondisega. 1964Meistrid1.220042 1968Ei kvalifitseerunud 1972 1976 1980Alagrupiturniir7.301224 19842. koht2.513145 1988Alagrupiturniir6.310235 1992Ei kvalifitseerunud 1996Veerandfinaal6.413043  2000Veerandfinaal5.420277 2004Alagrupiturniir10.311122  2008Meistrid1.6510123  2012Meistrid1.6420121 2016Kaheksandikfinaal10.420254KokkuKolm meistritiitlit9/1436171185032

 Peatreenerid 

 Francisco Bru (1920)
 Pedro Parages (1923–1924)
 Paulino Alcántara (1951)
 Ricardo Zamora (1952)
 Pedro Escartín Morán (1952–1961)
 Helenio Herrera (1959–1962)
 José Villalonga (1962–1966)
 Domingo Balmanya (1966–1968)
 Luis Molowny (1969)
 Miguel Muñoz (1969), (1982–1988)
 Ladislao Kubala (1969–1980)

 José Santamaría (1980–1982)
 Luis Suárez (1988–1991)
 Vicente Miera (1991–1992)
 Javier Clemente (1992–1998)
 José Antonio Camacho (1998–2002)
 Iñaki Sáez (2002–2004)
 Luis Aragonés (2004–2008)
 Vicente del Bosque (2008–2016)
 Julen Lopetegui (2016–2018)
 Fernando Hierro (2018)
 Luis Enrique (2018–)

 Mängud Eesti koondise vastu 
ToimumisaegMängupaikVõistlusTulemusVäravalööjad1.11. oktoober 2008A. Le Coq Arena, TallinnMM 2010 valikmängEesti – Hispaania 0:3 (0:2)34. Gutiérrez, 38. pen. Villa, 69. Puyol2.9. september 2009Estadio Romano, MéridaMM 2010 valikmängHispaania – Eesti 3:0 (1:0)32. Fàbregas, 82. Cazorla, 90.+2. Mata

 Vaata ka 
Hispaania jalgpallikoondis 2002. aasta jalgpalli maailmameistrivõistlustel
Hispaania jalgpallikoondis 2004. aasta Euroopa jalgpallimeistrivõistlustel
Hispaania jalgpallikoondis 2006. aasta jalgpalli maailmameistrivõistlustel
Hispaania jalgpallikoondis 2008. aasta Euroopa meistrivõistlustel jalgpallis
Hispaania jalgpallikoondis 2014. aasta jalgpalli maailmameistrivõistlustel

 Välislingid 
Koduleht

Kategooria:Euroopa jalgpallikoondised